**Apai elismerő nyilatkozat**

Időpontfoglalás szükséges e-mailen, vagy telefonon.

Amennyiben a szülők nem házasok, úgy apai elismerő nyilatkozattal rendezhetik a gyermek családi jogállását. Teljes hatályú apai elismerő nyilatkozat a születés előtt és után is tehető.

Teljes hatályú apai elismerő nyilatkozatot lakóhelytől függetlenül bármelyik anyakönyvi hivatalban tehetnek a szülők, ahogy egy nőgyógyász megállapítja a várandósság tényét.

**Előre történő teljes hatályú apai elismerő nyilatkozat felvétele, időpontfoglalással:**

Megtételéhez mindkét szülő egyidejű, személyes jelenléte és az alábbiak szükségesek:

* mindkét szülő érvényes személyi igazolványa vagy érvényes magyar útlevele, valamint lakcímét igazoló lakcímkártyája
* az anya elvált családi állapota esetén záradékolt házassági kivonata, vagy eredeti, jogerős válásról szóló ítélete. Ha az anya özvegy, az elhunyt házastárs halotti anyakönyvi kivonata.
* szakorvosi igazolás a fogantatás vélelmezhető, a szülés várható időpontjáról, és a szülés feltételezhető helyéről, melyet szülész-nőgyógyász állít ki külön lapon, kifejezetten apai elismerő nyilatkozathoz.

Ha a gyermek reprodukciós eljárásban fogant, apai elismerő nyilatkozat nem tehető. Ebben az esetben a gyermek születése előtt egy családi név megállapodásra irányuló nyilatkozatot kell tenniük az anyakönyvvezetőnél.

Ha az egyik fél külföldi állampolgár, kérjük Önöket, hogy tájékozódjanak személyesen az anyakönyvvezetőnél.

A gyermek megszületése után történő teljes hatályú apai elismerő nyilatkozat felvétele:

Megtételéhez mindkét szülő egyidejű, személyes jelenléte szükséges, valamint:

* a gyermek születési anyakönyvi kivonata és lakcímkártyája
* az anya családi állapotát igazoló okirata (ha az anya elvált, a záradékolt házassági kivonata, vagy eredeti, jogerős válásról szóló ítélete; ha az anya özvegy, az elhunyt házastárs halotti anyakönyvi kivonata)
* Ha a gyermek születési adatai nem szerepelnek az Elektronikus Anyakönyvi Rendszerben, úgy az apa adatainak bejegyzésére a gyermek születési helye szerinti anyakönyvvezető az illetékes.